**การแก้ไขกฎหมายการเช่าที่ดินของนักลงทุนต่างชาติ**

ต่อจากนี้ไป ขอเชญรับฟังไทยคู่ฟ้าครับ

แนวคิดในการแก้ไขพ.ร.บ.การเช่าอสังหาริมทรัพย์เพื่อพาณิชยกรรมและอุตสาหกรรม พ.ศ. 2542 ของรัฐบาล โดยจะขยายเวลาการให้เช่าดินของรัฐจาก 50 ปี เป็น 99 ปี มีเป้าหมายเพื่อสร้างแรงจูงใจให้นักลงทุนต่างประเทศเข้ามาลงทุนในประเทศ สร้างความมั่นใจแก่นักลงทุนโดยเฉพาะการลงทุนขนาดใหญ่ที่มีระยะเวลาการคืนทุนที่ยาวนาน เนื่องจากปัจจุบันการแข่งขันทางการค้าการลงทุนเป็นไปอย่างเข้มข้น ไทยจึงจำเป็นต้องปรับปรุงสิทธิประโยชน์ให้ดีกว่าหรือเท่าเทียมคู่แข่ง เช่น สิงคโปร์และมาเลเซียให้เช่าที่ดินได้นาน 99 ปี เป็นต้น ทั้งนี้ รัฐบาลยืนยันว่า การดำเนินการทุกอย่างจะเป็นไปอย่างรอบคอบ โปร่งใสตรวจสอบได้ และมีมาตรการป้องกันการถือครองผิดวัตถุประสงค์ โดยจะให้เช่าที่ดินเฉพาะเพื่อลงทุนหรือเช่าทำธุรกิจเท่านั้น เพื่อปกป้องพิทักษ์สิทธิ์ของคนไทย ไม่ใช่การยกแผ่นดินไทยให้ต่างชาติแต่อย่างใด

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี